Ίδρυση Παραρτημάτων και Τμημάτων Τεχνολογικών Εκπαιδευτικών Ιδρυμάτων (Τ.Ε.Ι.) και ρύθμιση Θεμάτων οργάνωσης και λειτουργίας τους. Τα Παραρτήματα και τα Τμήματα που ιδρύονται με το άρθρο 1 του παρόντος υπόκεινται στις διατάξεις του Ν. 1404/1983 για όλα τα θέματα οργάνωσης και λειτουργίας τους. Κατ εξαίρεση κατά την πρώτη εφαρμογή του παρόντος και μέχρι να εκλεγούν όργανα διοίκησης στα Παραρτήματα και νέα Τμήματα ισχύουν κατά παρέκκλιση οι ακόλουθες ρυθμίσεις: Με την έναρξη λειτουργίας των Τμημάτων του άρθρου 1 του παρόντος διατάγματος ορίζεται με απόφαση του Συμβουλίου του οικείου Τεχνολογικού Εκπαιδευτικού ιδρύματος, μετά από πρόταση της οικείας Σχολής, μέλος του Εκπαιδευτικού Προσωπικού του οικείου ή άλλων Τ.Ε.Ι., ως Προϊστάμενος του Τμήματος με θητεία μέχρι 31 Αυγούστου 1996. Η θητεία του Προϊσταμένου που διορίζονται κατά το προηγούμενο εδάφιο παρατείνεται με την ίδια διαδικασία μέχρι την αυτοδύναμη λειτουργία των Τμημάτων που ιδρύονται με το παρόν και ειδικότερα μέχρι να εκλεγεί και να αναλάβει καθήκοντα ο νέος Προϊστάμενος του Τμήματος Για την αυτοδύναμη λειτουργία κάθε Τμήματος απαιτείται να υπηρετούν τουλάχιστον (3) μέλη Ε.Π., εκ των οποίων δύο (2) τουλάχιστον στη βαθμίδα του Καθηγητή ή Επίκουρου Καθηγητή. Μέσα σε (15) ημέρες από την συμπλήρωση της προϋπόθεσης αυτής και οπωσδήποτε μέσα στο διδακτικό έτος (αν έληξε το διδακτικό έτος η δεκαπενθήμερη προθεσμία αρχίζει από την έναρξη του νέου διδακτικού έτους), το Συμβούλιο του Τ.Ε.Ι. κινεί τις διαδικασίες εκλογής Προϊσταμένου Τμήματος και συγκρότησης των λοιπών οργάνων του Τμήματος. Η θητεία του Πρϊσταμένου, που θα εκλεγεί κατά τα ανωτέρω, λήγει τον ίδιο χρόνο που λήγει και η θητεία των προϊσταμένων Τμημάτων των λοιπών Τ.Ε.Ι. της χώρας, που έχουν εκλεγεί στις καθορισμένες εκλογές και ενοποιείται έκτοτε. Μέχρι να εκλεγούν και να συγκροτηθούν τα ατομικά και συλλογικά όργανα κατά τα ανωτέρω, το Συμβούλιο του Τ.Ε.Ι. ασκεί και τις αρμοδιότητες του Συμβουλίου του οικείου Τμήματος, εκτός από τις αρμοδιότιτες του Προϊσταμένου του Τμήματος. Μέχρις ότου ο αριθμός των μονίμων μελών του Ε.Π. που υπηρετεί σε κάθε νέο Τμήμα και που ανήκει στη Βαθμίδα του Καθηγητή ή του Επίκουρου Καθηγητή ανέλθει στους πέντε (5), οι κενές θέσεις Ε.Π. του Τμήματος προκηρύσσονται από το Συμβούλιο του Τ.Ε.Ι., ύστερα από εισήγηση της οικείας Σχολής. Η εκλογής μελών Ε.Π. γίνεται από ειδικά και κατά ειδικότητα πενταμελή εκλεκτορικά σώματα, που ορίζονται με αποφάσεις του Υπουργού Εθνικής Παιδείας και Θρησκευμάτων. Τα εκλεκτορικά αυτά σώματα συγκροτούνται από μέλη Ε.Π. των Τ.Ε.Ι. ανάλογης βαθμίδας και ειδικότητας, ύστερα από γνώμη του Συμβουλίου του Τ.Ε.Ι.Συνιστώνται οι ακόλουθες θέσεις προσωπικού που προσαυξάνουν τις αντίστοιχες θέσεις του άρθρου 23 του Ν. 1404/1983, όπως συμπληρώθηκε το άρθρο αυτό και ισχύει, οι οποίες κατανέμονται στα Τ.Ε.Ι. Ηπείρου, Κοζάνης, Πάτρας και στα άλλα Τ.Ε.Ι. με απόφαση του Υπουργού Εθνικής Παιδείας και Θρησκευμάτων, σύμφωνα με το άρθρο 23, παρ. 2 του Ν. 1404/1983. Α. Θέσεις Εκπαιδευτικού Προσωπικού (Ε.Π.) θέσειςα) Καθηγητών και Επίκουρων Καθηγητώνβ) Καθηγητών Εφαρμογώνγ) Ειδικού Εκπ/κού ΠροσωπικούΒ. Θέσεις Δ/κού Προσωπικού: α) Κατηγορίας Π.Ε. θέσεις Κλάδος Διοικητικός - λογιστικόςδ) Κατηγορίας Υ. Ε.